open-index/open-wikipedia-markdown huggingface dataset:
Jai Bhim

***Jai Bhim*** (Malay : "Kemenangan untuk Bhim" ) adalah flem genre drama bahasa Tamil tahun 2021.Filem ini diarahkan oleh TJ Gnanavel dan diterbitkaN oleh 2D Entertainment. Filem ini dibintangi oleh Surya, Prakash Raj, Rajisha Vijayan dan Lijomol Jose.. Later belakang cerita ini berdsarkan berdasarkan insiden sebenar yang berlaku pada tahun 1993. Ia menceritakan tetang kejadian malang yang menimpa kepada pasangan suami isteri dari keturunn Orang Irula selepas ditangkap oleh polis.  Senggeni (Si isteri) meminta pertolongan seorang peguam bernama Chandru untuk mendapatkan keadilan bagi suaminya yang hilang selepas ditahan polis.

Filem ini menampilkan sinematografi yang dikendalikan oleh S. R. Kathir dan disunting oleh Philomin Raj. Skor muzik  digubah oleh Sean Roldan.

Jai Bhim ditayangkan melalui  Amazon Prime Video pada  2 November 2021, semperna perayaan Deepavali.Ffilem ini juga dijuluki ddalam bahasa Telugu, Malayalam, Kannada dan Hindi 

Filem ini mendapat pujian daripada pengkritik, yang memuji cerita, persembahan, emosi, arahan dan mesej sosial. Ia kini merupakan filem dengan penilaian tertinggi di IMDb dengan skor 9.5/10, dan telah menjadi filem India pertama yang mencapai kejayaan itu.
## Watak

*Surya sebagai Chandru, Peguam
*Prakash Raj
*Rajisha Vijayan
*Lijomol Jose
*Rao Ramesh
*K. Manikandan
*Ravi Venkataraman

## Muzik
Skor filem dan runut bunyi digubah oleh Sean Roldan dalam kolaborasi sulungnya dengan Suriya, sementara lirik lagu-lagu itu ditulis oleh Yugabharathi, Raju Murugan , Arivu dan TJ Gnanavel.Skor latar filem ini digubah  di Abbey Road Studios, London, dengan potongan dari sesi rakaman dimuat naik ke media sosial pada pertengahan Oktober.
## Tayangan
Jai Bhim juga dijadualkan untuk siaran streaming pada bulan  November 2021, menjelang perayaan Deepavali

## Impak sosial
Jai Bhim menerima sambutan yang menggalakkan daripada ahli industri filem, termasuk Kamal Haasan, R. Madhavan, Sivakarthikeyan, antara lain. Ketua menteri Tamil Nadu, MK Stalin, memuji filem itu, mengatakan bahawa filem itu telah memenuhi fikirannya sepanjang malam. Dia berkata bahawa tema utama filem itu mengingatkannya tentang masanya sendiri di penjara apabila dia ditangkap pada tahun 1976 di bawah MISA (Maintenance of Internal Security Act, 1971) semasa tempoh kecemasan, dan dia berasa sangat tertekan selepas menonton filem itu. Jai Bhim kini merupakan filem dengan rating tertinggi di IMDB, dengan markah 9.5 / 10. Pada masa yang sama ia menjadi filem India pertama yang mencapai kejayaan sedemikian, ia juga mengatasi penarafan The Shawshank Redemption (1994) dan The Godfather(1972).

## Rujukan
Etanetiol

**Etanetiol** atau **etil [[Tiol|merkaptan]]** (singkatan **EtSH**) adalah cecair jernih jenis organosulfur. Formulanya iaitu CH3CH2SH menggabungkan kumpulan etil kepada kumpulan tiol, SH yang serupa dengan etanol tetapi unsur oksigen dalam bahagian tiol digantikan dengan sulfur.

Etanetiol mempunyai bau sangat tidak menyenangkan yang dapat dikesan dalam manusia secara kepekatan kecil dengan kadar serendah satu bahagian dalam 2.8 bilion bahagian udara (0.36 bahagian per bilion). Baunya digambarkan banyak orang yang pernah menghidunya menyerupai daun bawang, bawang, durian atau kubis dimasak tetapi dengan kelainan agak menonjol. Komponen ini amat toksik dalam ketepuan yang tinggi, tetapi tidak membahayakan dalam kuantiti kecil terutamanya dicampurkan dengan gas mudah terbakar seperti butana dan propana yang tiada bau sendiri memudahkan pengesanan yang mengelakkan kebakaran, letupan atau asfiksiasi disebabkan gas-gas ini.

## Rujukan
Che Zahara

**Che Zahara binte Noor Mohamed** atau panggilan pendeknya **Che Zahara** (1907–1962) adalah seorang aktivis Melayu Singapura yang giat memperjuangkan hak wanita dan kanak-kanak masyarakat pulau tersebut.  Beliau pengasas pertubuhan kebajikan wanita Muslim pertama di Singapura iaitu Persatuan Kebajikan Wanita Melayu (*Malay Women's Welfare Association*, MWWA).

Beliau juga merupakan antara pengasas Majlis Wanita Singapura bersama Sahorah Ahmat dan Shirin Fozda.

## Rujukan
Kruiser Jerman Königsberg

}
|Ship class=Kruiser ringan kelas ''Königsberg''
|Ship displacement=
|Ship length=
|Ship beam=
|Ship draft=
|Ship propulsion= 
*2 × enjin diesel MAN 10-silinder
*4 × turbin stim bergear
*2 bebaling skru
|Ship power=
*6 × dandang tiub air
*
|Ship speed=
|Ship range= at 
|Ship complement=*21 pegawai
*493 anak kapal
|Ship armament=*9 × meriam 15 sm SK C/25
*2 × meriam anti-pesawat 8.8&nbsp;cm SK L/45 
*12 × 50&nbsp;sm torpedo
*120 periuk api
|Ship armor=*Belt: 
*Geladak: 
*Menara conning: 
}}
|}
***Königsberg*** adalah kruiser ringan Jerman yang beroperasi antara tahun 1929 dan April 1940, termasuk perkhidmatan dalam Perang Dunia II. Ia adalah kapal sulung dari kelasnya dan telah dikendalikan oleh dua tentera laut Jerman, iaitu *[[Reichsmarine]]* dan *[[Kriegsmarine]]*. Ia mempunyai dua kapal kembar,  dan . *Königsberg* dibina oleh ''Kriegsmarinewerft'' di Wilhelmshaven; ia mula dibina pada 12 April 1926, dilancarkan pada Mac 1927, dan  ditauliahkan kedalam *Reichsmarine* pada April 1929. Ia dipersenjatai dengan 9 meriam utama 15 sm SK C/25 dalam  turet kembar tiga dan mempunyai kelajuan tertinggi .

*Königsberg* berkhidmat sebagai kapal latihan bagi kadet laut pada 1930an, dan menyertai rondaan bukan-intervensi semasa Perang Saudara Sepanyol pada akhir 1930an. Selepas Perang Dunia II meletus pada September 1939, ia memasang ranjau defensif di Laut Utara dan kemudian mengambil bahagian dalam Operasi Weserübung, iaitu pencerobohan Norway pada April 1940. Semasa menyerang Bergen, ia dirosakkan dengan teruk oleh  artileri pantai Norway, dan ditenggelamkan oleh pesawat pejuang pengebom Blackburn Skua dari Pasukan Udara Armada keesokan harinya di pelabuhan. Bangkai kapal itu akhirnya diangkat naik pada 1942 dan dipecah-pecahkan untuk sekerap pada tahun berikutnya.

## Nota

### Nota kaki

### Petikan

## Rujukan
*
*
* 
*
*

## Pautan luar

* Dinger's Aviation Pages: Details of the sinking of the Königsberg
Summer Holiday (EP)

***Summer Holiday*** adalah album mini (EP) istimewa kedua oleh kumpulan wanita Korea Selatan, Dreamcatcher.  Album ini dikeluarkan pada 26 Januari 2021 oleh Dreamcatcher Company. Terdiri daripada enam buah lagu termasuk single utama "BEcause". Versi fizikal boleh didapati dalam empat versi:  "G", "I", "F" dan "T".

## Latar belakang dan pelancaran
Pada 30 Julai, Dreamcatcher comeback dengan album mini istimewa "Summer Holiday" dan single utamanya "BEcause".

## Komposisi
### Lagu
Single utama "BEcause" adalah nu metal dengan suara rock yang kuat dan elemen hip hop. Ia menyampaikan kisah album mini ini secara tersirat, dengan kehendak yang mendalam dan kuat untuk maju sekali lagi ke arah utopia sejati.

*[[Soompi]]* mengambarkan "BEcause" sebagai "Menyatakan kisah obsesi yang disebabkan oleh cinta yang berlebihan. Dengan melodi yang terdiri dari suara pizzicato, lagu itu berisi getaran gelap khas Dreamcatcher."

## Senarai runut
※ Lagu yang **digelapkan** merupakan runut utama bagi album itu.

## Carta

### Carta mingguan

### Carta akhir tahun

## Sejarah pelancaran

## Nota

## Rujukan

## Pautan luar
* Video muzik
Manganese

**Manganese** adalah sebuah pekan hantu dan bekas komuniti perlombongan di negeri Minnesota, Amerika Syarikat. Mula dihuni di antara 1912 hingga 1960, pekan ini telah dibina di kaunti Crow Wing di seksyen 23 dan 28 perbandaran Wolford, kira-kira  utara Trommald, Minnesita. Selepas Manganese dibubarkan, pekan ini menjadi sebahagian daripada Wolford; tapak pekan lama terletak di antara tasik-tasik Coles dan Flynn. Pertama kalinya muncul dalam banci Amerika Syarikat 1920 dengan jumlah penduduk seramai 183, pekan tersebut kemudiannya diabaikan pada 1960.

Pekan Manganese merupakan salah satu daripada komuniti banjaran Cuyuna yang terakhir diasaskan dan dinamakan sempena galian yang dijumpai berdekatan. Manganese ialah komuniti yang diperbadankan, dibina di atas tanah pembentukan Trommald, unit penghasilan bijih bagi daerah Banjaran Utara Banjaran Besi Cuyuna, unik kerana jumlah mangan dalam sebahagian pembentukan besi dan bijih. Pembentukan Trommald dan Daerah Emily yang bersebalahan merupakan sumber mangan terbesar di Amerika Syarikat. Komuniti ini terdiri daripada ramai pendatang yang telah melarikan diri dari bencana alam serta pergolakan sosial dan politik di Eropah selama beberapa dasawarsa sebelum Perang Dunia I.

## Rujukan


## Bacaan lanjut
* 

## Pautan luar
*Laman sesawang rangkaian warisan Banjaran Besi Cuyuna
Malek Mccrone

**Malek Marcus Mccrone** (lahir 13 September 1994) merupakan seorang pelakon industri dan model tempatan di Malaysia. Beliau mempunyai darah kacukan Kanada dan Melayu. Beliau kini bergiat aktif dalam lakonan sejak tahun 2020 dalam drama *[[Kebaya Kasut Kanvas]]* sehingga kini.

## Kehidupan awal
Malek yang berketinggian 183 cm, berdarah kacukan Kanada dan Melayu. Ayahnya berasal dari Toronto manakala ibunya pula dari pekan Selandar, Melaka. Beliau dilahirkan di Ampang, Selangor dan kemudian pernah menetap di Kanada sebagai bekas pelumba basikal negara. Selain itu, beliau menetap di sana untuk menyara kehidupannya sebagai buruh kasar. Beliau juga sering ke Jakarta, Indonesia atas tuntutan kerja sebagai modelling di sana (bersama agensi Wynn).

## Kerjaya
*Merupakan CLEO 50 Most Eligible Bachelors 2015.
*Amat menitikberatkan senaman dalam mengekalkan bentuk badan yang cantik, selain soal pemakanan dan tata rias.
*Enggan tertumpu pada bidang fesyen, sebaliknya ingin melebarkan sayap ke dunia komersial televisyen.
*Gemar mengembara dan menyanyi.

## Filemografi

### Drama

### Drama web

### Telefilem

## Anugerah dan pencalonan
Malek Mccrone telah merangkul Anugerah Stail EH! 2019 untuk kategori Model of the Year.

## Cabaran
Beliau terpaksa menempuhi cabaran berat apabila mendapat tahu ibunya didiagnosis dengan kanser.

## Rujukan

1. ^Biodata Malek Mccrone,Pelakon Kebaya Kasut Kanvas Illuminasi.com. Dicapai pada 14 Ogos 2020. 

2.^Biodata Malek Mccrone,Pelakon Baru Budak Intern mydramaonline.com. Dicapai pada 21 November 2020.
Kejohanan Dunia BWF 2021

**[[Kejohanan Dunia BWF]] 2021** telah diadakan pada 12 hingga 19 Disember 2021 bertempat di Huelva, Sepanyol.

## Pemilihan tuan rumah
Huelva dianugerahkan acara pada November 2018 semasa pengumuman 18 tuan rumah acara badminton utama dari 2019 hingga 2025.

## Jadual
Lima acara akan diadakan.

*Semua masa adalah tempatan ([[Waktu Musim Panas Eropah Tengah|UTC+2]]).*

## Ringkasan pingat
### Jadual pingat

### Pemenang pingat

## Prestasi mengikut negara

 Beberapa pemain/pasangan bermula pada pusingan kedua atau pusingan ketiga hasil daripada menerima *bye* pada pusingan pertama dan atau pusingan kedua.

## Rujukan

## Pautan luar
*Laman web rasmi
Kejohanan Wusyu Dunia

**Kejohanan Wusyu Dunia** (**WWC**) merupakan kejohanan wusyu antarabangsa yang dianjurkan oleh Persekutuan wusyu Antarabangsa (IWUF) untuk sukan wusyu (taolu dan sanda/sanshou).  Kejohanan ini diadakan pada setiap dua tahun sekali sejak tahun 1991. Kejohanan Wusyu Dunia lazimnya juga berbetulan dengan Kongres IWUF dan juga dengan pelbagai mesyuarat jawatankuasa.  Pertandingan ini juga menjadi acara kelayakan untuk Piala Dunia Taolu dan Piala Dunia Sanda . WWC merupakan pengganti bagiKejohanan wusyu Jemputan Antarabangsa yang dianjurkan sebelum IWUF ditubuhkan.

## Kejohanan

## Sejarah
Kejohanan Wusyu Dunia 1999 telah memperkenalkan acara Taijijian, Nandao, dan Nangun.

Set taolu wajib kedua IWUF dilaksanakan sebagai acara tambahan dalam Kejohanan Wusyu Dunia 2001 bersampingan dengan acara untuk taolu wajib pertama. Pertandingan ini juga melaksanakan ujian doping untuk pertama kalinya. Kesemua 12 sampel kembali tanpa keputusan positif.

Dalam Kejohanan Wusyu Dunia 2003, semua atlet diwajibkan untuk bertandingan dengan set taolu wajib IWUF kedua. Acara sanshou perempuan dan duilian perempuan juga diperkenalkan pada pertandingan ini.

Ekoran daripada perubahan peraturan yangbesar, acara taolu wajib dihentikan bermula dengan Kejohanan Wusyu Dunia 2005 .

Muzik latar belakang dibenarkan untuk pertama kalinya bagi acara taijiquan dan taijijian di Kejohanan Wusyu Dunia 2007

Taolu changquan, nanquan, dan taijiquan dari set taolu wajib IWUF ketiga dipertandingkan pada tahun 2013 dan 2015 sebagai acara tambahan.

Kejohanan wusyu Dunia 2015 menyaksikan pengenalan pelbagai acara seni bela Cina tradisional.

Keperluan tahap kesukaran bagi senjata panjang dilaksanakan dalam Kejohanan Wusyu Dunia 2017 .

Kejohanan Dunia Wusyu 2019 menyaksikan pengenalan acara kumpulan kreatif (jiti) dengan hakim bertauliah dan hakim selebriti. Para hakim menilai persembahan dan memberikan mata (jumlah mata: 10.000) mengikut prosedur penilaian IWUF biasa dan hakim selebriti memberikan skor  (jumlah mata: 10.000) berdasarkan pilihan peribadi. Pingat untuk acara ini tidak dianggap sebagai sebahagian daripada keseluruhan pungutan pingat.

Kejohanan Wusyu Dunia 2021 dijadualkan semula sehingga tahun 2023 akibat daripada pandemik COVID-19 . Acara kipas taiji (taijishan) dijangka akan diperkenalkan dalam pertandingan ini.

## Jadual pingat sepanjang masa
Berikut merupakan jadual pingat sepanjang masa setakat Kejohanan wusyu Dunia 2019 . 

## Rujukan
Hantu Ke Lima

***Hantu Ke Lima*** (atau ***Hantu Kelima***) ialah sebuah filem seram komedi Malaysia 2021 arahan Azhari Zain. Dibintangi oleh barisan pelakon ensembel terdiri daripada Raysha Rizrose, Izzue Islam dan Elly Mazlein, filem ini ditayangkan pada 7 Oktober 2021 di Astro First.

## Sinopsis
Mengisahkan tentang Auni Qaisara Putri mencari perlindungan setelah dianiaya oleh ibu tirinya Puan Sri Zaleha dalam skim pelaburan saham yang merugikan. Puncak Mahligai kediaman mewah peninggalan arwah ayah Auni yang dipelihara oleh Iskandar Syah dan isterinya, Kam menyimpan seribu satu misteri. TKO Studio yang diusahakan Taufiq, Kent dan Dya sedang dalam kejatuhan dan mereka bersetuju untuk bekerjasama dengan Puan Sri Zaleha dalam mempromosi Puncak Mahligai untuk menarik minat pelabur. Namun mereka berhadapan dengan pelbagai kejadian mistik. Auni Qaisara Putri akan mempertahankan satu-satunya kenangan bersama arwah ayah dan ibunya di Puncak Mahligai.

## Pelakon
* Raysha Rizrose sebagai Auni Qaisara Putri
* Izzue Islam sebagai Kent
* Elly Mazlein sebagai Kam
* Shiha Zikir sebagai Oya / Soraya 
* Aisar Khaled sebagai Taufiq
* Danish Daniel @ Coki sebagai Ashman
* PU Azman sebagai Iskandar Shah
* Adibah Noor sebagai Puan Sri Zaleha
* Azman Ahmad sebagai Bakhtiar 

## Penerbitan
*Hantu Ke Lima* diterbitkan oleh AT Movies dan menjadi filem Melayu pertama terbitan syarikat itu yang sebelum ini hanya menumpukan perhatian kepada penerbitan filem Tamil tempatan antaranya ialah *Athaiyum Thaandi* dan *Azhaggiye Thee*. Penggambaran dijalankan dengan pematuhan prosedur operasi standard (SOP) ketat di sekitar Kuala Lumpur, Lembah Klang, Selangor dan Port Dickson, Negeri Sembilan selepas tamat Perintah Kawalan Pergerakan (PKP).

## Keluaran
*Hantu Ke Lima* ditayangkan pada 7 Oktober 2021 di Astro First. Filem ini berjaya menduduki kedudukan pertama di carta filem Astro First, tidak lama selepas dikeluarkan.

## Rujukan

## Pautan luar
*
Persekutuan Sukan Antarabangsa Boccia

**Persekutuan Sukan Antarabangsa Boccia** (**BISFed**) merupakan badan antarabangsa yang bertanggungjawab dalam hal-hal berkaitan dengan boccia. 

Persekutuan ini diwujudkan pada 1 Januari 2013 dan menggantikan peranan Persatuan Rekreasi dan Sukan Antarabangsa Palsi Serebrum (CPISRA). BISFed merupakan ahli CRISPA dan salah satu pemegang saham Agensi Anti Doping Dunia.

## Sejarah
Boccia pada asalnya ditadbir oleh CPISRA. Pada Mesyuarat Agung Tahunan CPISRA yang diadakan pada 30 Oktober 2010 di Stockholm, ahli CPISRA telah meluluskan cadangan penubuhan sebuah persekutuan antarabangsa boccia. Persekutuan ini diwujudkan pada 1 Januari 2013.

## Lembaga Pengarah
Berikut merupakan ahli Lembaga Pengarah BISFed:

* Presiden: David Hadfield
* Setiausaha Jeneral: Martin Lam
* Bendahari: Jon Morgan
* Ahli: 
** Dina Sotiriadi
** Marta Mascarenhas
** Marcela Ramon
** Seung Hee Kang

## Klasifikasi
* **BC1:** Pemain yang mempunyai masalah pergerakan yang serius pada bahagian kaki, tangan dan tunjang badannya disebabkan oleh masalah koordinasi. Mereka menggunakan kerusi roda berelektrik untuk bergerak serta memegang dan membaling bola boccia tanpa menggunakan peralatan membantu. Atlet yang boleh menggerakkan kaki mereka dibenarkan untuk menggerakkan bola dengan kakinya.
* **BC2:** Pemain yang mempunyai kecacatan yang kurang serius daripada BC1 dan boleh membaling bola dari atas atau dari bawah dengan cara memegang yang pelbagai. Mereka juga tidak boleh menggunakan sebarang peralatan membantu.
* **BC3:** Pemain yang mempunyai kaki dan tangan yang berfungsi (tetapi terhad), dan pengawalan tunjang badan yang lemah (atau tidak mampu mengawal) disebabkan oleh penyakit yang berkaitan atau tidak berkaitan dengan serebrum. Selain itu, mereka juga mempunyai masalah memegang, membaling dan menggerakkan bola. Mereka menggunakan tanjakan dan peralatan membantu yang lain untuk menggerakkan bola dengan bantuan Pembantu Sukan.
* **BC4:** Pemain yang mempunyai kecacatan fizikal disebabkan oleh penyakit yang tidak berkaitan dengan serebral, seperti distrofi otot, kecederaan saraf tunjang dan amputasi yang melibatkan kedua-dua tangan dan kakinya. Atlet kategori ini biasanya membaling bola dengan ayunan pendulum, kadang kala dengan kedua-dua tangan atau lengan mereka. Mereka boleh menggunakan sarung tangan untuk membantu memegang bola boccia.

## Rujukan
Artileri laut

**Artileri laut** atau meriam tentera laut ialah artileri yang dipasang pada kapal perang, pada asalnya hanya digunakan untuk peperangan laut dan kemudian digunakan untuk pengeboman persisir pantai dan peranan anti-pesawat. Istilah ini secara amnya merujuk pada senjata tembakan peluru lancaran tiub dan tidak termasuk peluru gerak sendiri seperti torpedo, roket, dan misil dan yang hanya jatuh ke laut seperti peledak dalaman dan periuk api laut.

## Galeri

New Mexico class battleship bombarding Okinawa.jpg|Kapal tempur  Tentera Laut AS membedil pertahanan Jepun di Okinawa pada 1 April 1945.
File:Turner Joy Rear Gun Mounts.jpg|Meriam belakang dipasang pada 
File:Oto76mmF221Hessen.jpg|Meriam OTO-Melara 76&nbsp;mm di atas kapal *Hessen*, sebuah  Tentera Laut Jerman


## Lihat juga
* Artileri pantai
* Senarai meriam tentera laut
* Senarai artileri

## Nota

## Rujukan

## Bibliografi
* 
* 
* 
* 
* 
* 
* 
* 
* 
*
* 
* 
*
* 
* 
* 
* 
* Garcia de Resende, Vida e feitos d' el-rey Dom João Segundo, 1545
* 

## Pautan luar

* 1943 article on the history of naval cannons, *[[Popular Science]]*
Kejohanan Powerlifting Para Dunia

**Kejohanan Powerlifting Para Dunia** (), dikenali sebagai **Kejohanan Powerlifting Dunia IPC** sebelum 30 November 2016, merupakan acara sukan yang dianjurkan oleh Jawatankuasa Paralimpik Antarabangsa (IPC). Pesertanya terdiri daripada atlet berkecacatan fizikal dan atlet kecacatan intelektual bagi beberapa kategori. Kejohananini asalnya diadakan pada setiap empat tahun tetapi sejak tahun 2017, pertandingan ini telah diadakan pada setiap dua tahun.  Kejohanan ini turut merupakan sebahagian daripada proses kelayakan untuk bertanding dalam Sukan Paralimpik Musim Panas .

Kejohanan Powerlifting Dunia IPC pertama kali diadakan di Uppsala, Sweden pada tahun 1994. 

Pada 30 November 2016, IPC, yang berfungsi sebagai persekutuan antarabangsa bagi 10 sukan untuk orang kurang upaya, termasuk *powerlifting*, mengadapsikan jenama "World Para" untuk semua 10 sukan tersebut. Oleh itu, kejohanan dunia bagi semua sukan ini telah dijenamakan semula sebagai kejohanan "World Para". 

## Kejohanan
# Senior: Semua Edisi
# Remaja (B-20): 2002 atau 2006-2021
# Acara pasukan: Sejak 2019
# Rookie (14-17): Sejak 2023
# Next Gen (18-20): Sejak 2023
# Legend (+45): Sejak 2023

*1994-2021: Pingat dianugerahkan dalam Best Lifts.
*2023-kini: Pingat dianugerahkan dalam Best dan Total Lifts.

## Pingat
### Senior Best (2010-2021)

### Senior Total (2023)

### Senior Overall (2010-2023)

### Mixed Team (2019-2021)

### Remaja (2021)

### Legend (2023)

## Rujukan

* Keputusan Kejohanan 2017 
* Jadual pingat Kejohanan 2017
Meriam kapal 38 sm SK C/34

Meriam kapal berukuran **38&nbsp;sm SK C/34** telah dibangunkan oleh Tentera Jerman dari pertengahan hingga akhir tahun 1930an. Ia mempersenjatai  dan dirancang sebagai persenjataan  dan mempersenjatai semula . Cagak (mounting) enam meriam berkembar juga dijual kepada Soviet Union dan ia dirancang untuk menggunakannya pada , tetapi ia tidak pernah dihantar. Meriam ganti digunakan sebagai artileri pantai di Denmark, Norway dan Perancis. Satu meriam dan satu laras kini dipamerkan di Kubu Møvig masing-masing diluar Kristiansand dan Bunkermuseum Hanstholm, Denmark.

## Lihat juga
* Senarai meriam tentera laut

### Senjata yang mempunyai peranan, prestasi dan era yang setanding
* Meriam 380 mm/45 Modèle 1935 : Sepadan Perancis
* Meriam kapal 381mm / 50 Model 1934 : Sepadan Itali
*Meriam kapal BL 15-inci Mk I

## Nota

## Petikan

## Rujukan
### Manual servis dan penerbitan
* Krupp datasheet 38&nbsp;cm S.K.C/34 WA52-444
* Krupp datasheet 38&nbsp;cm S.K.C/34 e WA52-453(e)
* Bauvorschrift fuer den Schiffskoerper der Schlachtschiffe "F" und "G" ("Ersatz Hannover" und "Ersatz Schleswig-Holstein") O.K.M Archiv K I Nr. 20 Berlin, den 16.November 1936
* M.Dv.Nr.185, Heft 2, Abmessungen, Gewichte, Raumbedarf der Munition und ihrer Packgefäße
* Unterlagen und Richtlinien zur Bestimmung der Hauptkampfentfernung und der Geschoßwahl Heft a Textband
* Unterlagen und Richtlinien zur Bestimmung der Hauptkampfentfernung und der Geschoßwahl Heft h Eigene Durchschlagsangaben für Schlachtschiffe Bismarck, Tirpitz und Beispiele (G.Kdos 100)
* AVKS-700 Schlußbericht vom 31.05.1941, AVKS Erprobungen auf Schlachtschiff Bismarck

### Bahan bacaan
* 
* 
* 
* 
*
* 

## Pautan luar

*  page from Nav weapons.com
* Hanstholm Museum
Kejohanan Pingpong Para Dunia

**Kejohanan Pingpong Para Dunia** () merupakan kejohanan dunia untuk para ping pong yang disertai oleh atlet kurang upaya. Kejohanan ini dianjurkan oleh Persekutuan Pingpong Antarabangsa (ITTF) pada setiap empat tahun, dua tahun sebelum Sukan Paralimpik Musim Panas.

Edisi pertama diadakan pada tahun 1990 di Assen, Belanda manakala edisi yang kedua diadakan pada tahun 1998. Sejak itu, kejohanan ini diadakan pada setiap empat tahun. 

## Lokasi

## Jadual pingat sepanjang masa
Setakat tahun 2018 (termasuk pingat yang dimenangi pada kejohanan pasukan 2017).

## Rujukan

## Pautan luar

* Pingpong para di laman web ITTF
Leong Jun Hao

**Leong Jun Hao** (Bahasa Cina: 梁峻豪; pinyin; *Liáng Jùn Háo*; lahir 13 Julai 1999) ialah pemain badminton Malaysia. Beliau adalah juara perseorangan lelaki di Kejohanan Remaja Asia 2017. Pencapaian ini diikuti oleh pingat perak di Kejohanan  Remaja Dunia.

## Kerjaya
Pada Julai 2017, Leong memenangi Kejohanan Remaja Asia dengan mengalahkan Bai Yupeng di perlawanan akhir. Pada Oktober 2017, beliau memasuki ke peringkat akhir Kejohanan Remaja Dunia di mana beliau tewas kepada unggulan teratas, Kunlavut Vitidsarn, 21-17, 15-21, 9-21. Pada November 2017, beliau mencapai pentas akhir senior yang pertamanya di Cabaran Antarabangsa Malaysia sebelum tewas kepada rakan senegara Iskandar Zulkarnain Zainuddin.

Pada Januari 2018, beliau berjaya mara ke akhir Master Thailand sebagai pilihan kelayakan di mana beliau tewas kepada pilihan kedua kejohanan, Tommy Sugiarto. Pada April 2018, beliau memenangi gelaran senior pertamanya di Terbuka Finland dengan mengalahkan rakan senegara Cheam June Wei di perlawanan akhir.

## Pencapaian

### Kejohanan Remaja Dunia BWF
*Perseorangan lelaki*

### Kejohanan Remaja Asia
*Perseorangan lelaki*

### Jelajah Dunia BWF (1 naib juara)
Jelajah Dunia BWF, yang diumumkan pada 19 Mac 2017 dan dilaksanakan pada 2018, adalah siri kejohanan badminton elit yang disetujui oleh Persekutuan Badminton Dunia (BWF). Lawatan Dunia BWF dibahagikan kepada peringkat Final Jelajah Dunia, Super&nbsp;1000, Super&nbsp;750, Super&nbsp;500, Super&nbsp;300 (sebahagiqn dari Jelajah Dunia HSBC), dan Jelajah BWF Super&nbsp;100.

*Perseorangan lelaki*

### Cabaran/Siri Antarabangsa BWF (1 gelaran, 2 naib juara)
*Perseorangan lelaki*

:  Kejohanan Cabaran Antarabangsa BWF
:  Kejohanan Siri Antarabangsa BWF

## Rujukan

## Pautan luar
*
Wong Kar Gee

**Wong Kar Gee** (lahir pada 18 Mac 1991) merupakan seorang atlet Paralimpik Malaysia. Beliau mewakili Malaysia di Sukan Paralimpik Musim Panas 2020.

## Rujukan

## Pautan luar
* Wong Kar Gee di Jawatankuasa Paralimpik Antarabangsa
École supérieure de physique et de chimie industrielles de la ville de Paris

**École supérieure de physique et de chimie industrielles de la ville de Paris** (*ESPCI*, *ESPCI Paris*) adalah grande école berprestij yang ditubuhkan pada tahun 1882 oleh bandar Paris, Perancis. Ia mendidik pelajar sarjana dan siswazah dalam bidang fizik, kimia dan biologi dan menjalankan penyelidikan peringkat tinggi dalam bidang tersebut. Ia digolongkan sebagai *École d'Ingénieurs* Perancis pertama dalam Kedudukan Akademik Universiti Sedunia 2017.

## Graduan terkenal
* Marie Curie, seorang ahli fizik dan kimia Perancis kelahiran Poland

## Rujukan

## Pautan luar
* Tapak web rasmi
Kejohanan Badminton Para Dunia BWF 2022

**[[Kejohanan Badminton Para Dunia BWF]] 2022** (secara rasmi dikenali sebagai **Kejohanan Badminton Para Dunia HULIC DAIHATSU BWF 2022** atas sebab penajaan) telah diadakan dari 1 hingga 6 November 2022. Ia sebelum ini dijadualkan diadakan dari 25 hingga 31 Oktober 2021 di Tokyo, Jepun. Pada 9 September 2021, BWF telah mengumumkan bahawa kejohanan tersebut ditangguhkan disebabkan oleh pandemik COVID-19.

## Pemenang pingat
### Acara lelaki

### Acara wanita

### Acara campuran

## Jadual pingat

## Rujukan
Narwal

**Narwal** (, nama saintifik: *Monodon monoceros*) ialah spesies paus bergigi yang kelihiatan bertanduk sumbu (yang lebih bersifat gading) yang besar; spesies ini mendiami perairan Artik sekitar utara Greenland, Kanada dan Rusia. Ia antara satu daripada dua spesies dalam keluarga Monodontidae selain paus beluga. 

Paus-paus sumbu ini diancam kelangsungan hidup hasil pertembungan dengan manusia yang menburunya; sebanyak kira-kira 50,000 (perangkaan 1996) sampai 170,000 ekor (anggaran kiraan dalam kajian antara 2000–2017) telah dianggarkan masih ada di dunia.

Haiwan ini diberi namanya berdasarkan pengamatan oleh masyarakat Viking terhadap penampilannya yang berwarna pucat seakan-akan "mayat" (*nár* dalam bahasa Nor Kuno) serta keadaan haiwan ini yang kadangkala terapung pegun.

## Ciri fizikal
Narwal bersaiz sederhana sepertimana paus beluga dengan ukuran panjang badan dari hujung ekor ke ubun kepala antara 3.95 hingga 5.5 meter. Badan si jantan lebih besar (sekitar 4.1 meter) dari badan si betina (sekitar 3.5 meter) dengan berat purata sekitar 800 hingga 1,600 kilogram.

Atas puncak kepala si jantan ada sebatang tanduk yang menegak seperti sumbu yang sebenarnya merupakan jenis gigi taring yang tumbuh dari rahang atas kiri mulut dan berpilin ke arah kiri. Sumbu ini berperanan sebagai pengesan persekitaran yang dipancarkan melalui gema pantulan sonar yang dihubungkan kepada banyak hujung saraf dengan otak.

## Tabiat
Sekawan narwal terdiri dari 5 hingga 10 ekor bahkan sampai sebanyak 20 ekor.

### Pemakanan
Narwal memangsakan hidupan khusus terdiri dari ikan kod, halibut Greenland, sotong dan udang; pemakanan ini dilakukan secara penghirupan kuat dari jarak cukup dekat kerana penggigian pada haiwan ini yang kurang sempurna. Batu dasar laut adakala didapati hasil penelanan tidak sengaja semasa pemangsaan di aras ini.

## Hubungan dengan manusia
### Kepercayaan
Masyarakat Inuit percaya sumbu haiwan ini berasal daripada penjelmaan seorang perempuan yang terjatuh ke dalam air dek tersangkut pada tali tempuling yang mengena seekor paus yang diburunya; tanduk ini dikatakan muncul dari sanggulnya.

Masyarakat Eropah zaman Pertengahan menyangka sumbu haiwan ini berkaitan tanduk yang ada pada seekor kuda sumbu dipercayai mempunyai pelbagai kuasa sakti termasuk menawarkan racun atau mengubatkan sakit menung hiba sehingga dijual dengan harga timbangan emas yang tinggi.

## Rujukan
Malaysia di Sukan Para Asia

**[[Malaysia]]** telah bertanding di setiap temasya **[[Sukan Para Asia]]** sejak edisi pertama yang diadakan di Guangzhou, China. 

## Sukan Para Asia

## Sukan Para Remaja Asia

:**Warna sempadan merah menunjukkan kejohanan diadakan di tanah air.*

### Pingat mengikut sukan
 (2013)
 (2017)  (2021)

## Lihat juga
*Malaysia di Sukan Paralimpik
*Malaysia di Sukan Asia
*Malaysia di Sukan Para ASEAN

## Rujukan
Kanton di Switzerland

Terdapat 26 **kanton** yang membentuk negara Gabungan Swiss (Switzerland). Istilah "kanton" pertama kali digunakan pada tahun 1475 melalui Akta Fribourg.

## Rujukan
Peserta Paralimpik Bebas di Sukan Paralimpik

Beberapa atlet telah bertanding sebagai **Peserta Paralimpik Bebas di Sukan Paralimpik** atas beberapa sebab, termasuklah peralihan politik, sekatan antarabangsa, penggantungan Jawatankuasa Paralimpik Kebangsaan dan belas kasihan.

## Sukan Paralimpik Musim Sejuk dan Musim Panas 1992

**Peserta Paralimpik Bebas di Sukan Paralimpik** merupakan nama yang diberikan kepada atlet dari Republik Persekutuan Yugoslavia pada **[[Sukan Paralimpik Musim Panas 1992]]** yang diadakan di Barcelona. Atlet dari bekas wilayah Yugoslavia turut bertanding sebagai Peserta Paralimpik Bebas. Mereka tidak dibenarkan untuk menyertai sebagai "Yugoslavia" kerana Majlis Keselamatan PBB telah meluluskan Resolusi 757 yang menyekat negara tersebut daripada menyertai pertandingan sukan.

16 orang atlet yang bertanding sebagai Peserta Paralimpik Bebas di Sukan Paralimpik Musim Panas 1992 telah memenangi lapan pingat.

## Sukan Paralimpik Musim Panas 2000
Dua atlet bertanding sebagai Atlet Paralimpik Individu di Sukan Paralimpik Musim Panas 2000 .

## Sukan Paralimpik Musim Panas 2016
Seperti Sukan Olimpik, pasukan pelarian bertanding buat pertama kalinya sebagai Peserta Paralimpik Bebas di Sukan Paralimipik Musim 2016 .

## Sukan Paralimpik Musim Sejuk 2018

Jawatankuasa Paralimpik Rusia digantung oleh Jawatankuasa Paralimpik Antarabangsa sejak 2016, kerana skandal program doping yang ditaja oleh negara, tetapi Jawatankuasa Paralimpik Antarabangsa telah membenarkan atlet yang dianggap bersih untuk mengambil bahagian dalam lima sukan. Mereka akan bertanding di bawah bendera Paralimpik, dan lagu Paralimpik akan dimainkan semasa upacara penyampaian pingat.

## Sukan Paralimpik Musim Panas 2020
Satu Pasukan Atlet Paralimpik Pelarian (mengikuti model yang digunakan oleh IOC untuk Atlet Olimpik Pelarian sejak 2016) telah diwujudkan dan bertanding pada Sukan Paralimpik Musim Panas 2020.

Jawatankuasa Paralimpik Rusia, yang masih digantung oleh IPC dan IOC, telah dibenarkan untuk menghantar atlet, bukan sebagai atlet paralimpik "bebas" atau "neutral" tetapi masih berada di bawah pengawasan IPC. Namun, mereka masih tidak akan bersaing di bawah nama, bendera dan lagu kebangsaan Rusia tetapi di bawah akronim RPC dengan bendera dan lagu Paralimpik.

## Rujukan

### Sumber

*
Menakluk Kosmos (album Wings)

**Menakluk Kosmos** merupakan album studio ke-11 bagi kumpulan rock legenda tanah air Wings, yang diterbitkan pada 22 Mei 2014, selepas hampir 12 belas tahun tidak mengeluarkan album. Album ini menyaksikan kolaborasi mereka bersama label KRU Music dan mengekalkan identiti muzik hard rock yang cukup sinonim dengan identiti Wings. Antara lagu yang mendapat sambutan dalam album ini adalah Ingatkan Dia, Penanti, Komplikasi Pramaya dan Peti Pandoramu. Satu lagu menjadi OST dalam filem Dendam Orang Mati iaitu lagu Hei! lihat Sini. Album ini juga merupakan album terakhir pemain gitar utama (Joe),pemain bes (Eddie) dan pemain dram (Black) bersama Wings.

## Senarai lagu

## Anggota
*Awie&nbsp;– penyanyi
*Joe&nbsp;– gitar
*Eddie&nbsp;– gitar bes
*Black&nbsp;– dram

## Kru Produksi
Diterbitkan pada tahun 2014

*Penerbit&nbsp;– Joe Wings
*Penerbit eksekutif&nbsp;– Norman Abdul Halim
*Konsep album&nbsp;– Wings
*Juruadun&nbsp;– Zairi Ariffin
*studio rakaman & adunan mastering&nbsp;– Third floor United Studio
*mastering&nbsp;– CL Toh (Sutra Studio)
*Urusan promosi A&R&nbsp;– Fairul Nizam
*Disusun Oleh&nbsp;– Hillary Ang
*Rekabentuk kulit album, konsep kulit album & Ilustrasi kulit album&nbsp;– Team Groovy, Grousiey Printhouse
*Fotografi&nbsp;–KRU Studios
*Pemuzik undangan (Piano & Keyboard)&nbsp; – Rozario
Suresh Selvathamby

**Suresh Selvathamby** (lahir pada 24 Ogos 1993) merupakan seorang pemanah Paralimpik Malaysia. Beliau mewakili Malaysia di Sukan Paralimpik Musim Panas 2020. Selain itu, beliau juga merupakan juara dunia memanah Paralimpik Malaysia yang pertama pada tahun 2019.

## Kehidupan peribadi
Suresh kehilangan kaki kirinya pada usia 13 tahun apabila lori yang dipandu ayahnya, Selvathamby, terbabit dalam kemalangan jalan raya. Selepas itu, beliau kehilangan adik perempuannya, Karthiyani, pada tahun 2010 apabila adiknya dilanggar oleh sebuah motosikal ketika menaiki sekolah. Orang lain juga pernah memberitahu ibunya bahawa beliau seorang anak yang tidak berguna kerana menceburi sukan memanah. Mereka turut berkata bahawa beliau sebagai anak sulung sepatutnya menjaga adik dan ibunya, bukan sebaliknya.

Beliau dan isterinya, P. Vikneswary, mempunyai seorang anak lelaki. 

## Kerjaya
Suresh mula terlibat dalam sukan memanah pada tahun 2012 apabila bekas atlet memanah negara, Suresh Tangaveloo, memberitahunya bahawa jurulatih dan pengurus pasukan memanah Sukan Para ASEAN 2015, M. Puvaneswaran, sedang mencari atlet baharu dan menggalakkannya agar menceburi sukan tersebut. Pada masa tersebut, beliau masih bersekolah di Institut Kemahiran Langkasuka dan tidak dapat berlatih secara konsisten. Walaupun demikian, beliau masih berjaya merangkui pingat perak dalam Sukan Para Malaysia 2012 yang dianjurkan di Pahang. Beliau turut perlu bekerja untuk menampung pembelanjaan keluarga.

Beliau pernah menyertai Sukan Para ASEAN 2014 dan 2017, tetapi tidak berjaya meraihkan pingat. Pada tahun 2018, beliau menyertai Sukan Para Asia di Jakarta dan mendapat tempat kesembilan dalam acara recurve individu terbuka. Beliau turut menyertai Kejohanan Ranking Dunia Memanah Para Fazza pada tahun 2017 dan 2019, masing-masing meraih sebutir pingat emas dalam kedua-dua pertandingan tersebut.

Beliau telah menyertai kejohanan dunia yang pertamanya pada 2019 di ’s-Hertogenbosch, Belanda. Beliau bertanding dalam acara recurve individu terbuka dan recurve pasukan terbuka. Suresh mendapat johan dalam acara individunya dengan mengalahkan Eric Bennett dari Amerika Syarikat dengan 7-3.  Beliau merupakan orang Malaysia pertama yang memperoleh keputusan tersebut. Pada Sukan Paralimpik Musim Panas 2020, Suresh mencacatkan rekod musimnya yang terbaik pada peringkat ranking recurve individu terbuka. Namun, beliau dikalahkan oleh Bato Tsydendorzhiev dari RPC pada pusingan 1/32 dengan 2-6. Beliau telah dinobatkan sebagai Olahragawan Paralimpik Kebangsaan dalam Anugerah Sukan Negara 2019/2020 yang ditunda sehingga tahun 2022 disebabkan oleh pandemik COVID-19.

## Rujukan

## Pautan Luar

* Suresh Selvathamby di Tokyo 2020.
* Suresh Selvathamby di World Archery.
Hak LGBT di Afghanistan

Golongan lesbian, gay, biseksual, dan transgender (LGBT) yang tinggal di Afghanistan menghadapi tentangan undang-undang dan sosial. Kehomoseksualan serta penampilan yang berbeza dari jantina dianggap kesalahan serius di Afghanistan, hukuman yang mungkin mungkin termasuk hukuman mati. Hal ini biasanya terjadi di kawasan luar bandar di negara di mana penduduk setempat mengambil tindakan hukum sendiri. Pada tahun 2008, nampaknya perubahan rejim tidak banyak mempengaruhi status undang-undang golongan gay, lesbian, dan biseksual di Afghanistan.

## Referensi

## Pautan luar
* Homoeroticism Among Kabul's Warriors
* Gay Afghanistan, After the Taliban. Homosexuality as Tradition
* Afghanistan's Dirty Little Secret: Boy Lovers by *[[The San Francisco Chronicle]]*
Sahara Yaacob

**Zaharah Mohamad Yaacob** atau lebih dikenali sebagai **Sahara Yaacob** (lahir 13 Januari 1956) ialah seorang penyanyi wanita Malaysia. Beliau meraih kejayaan dalam industri muzik antara 1980-an dan 1990-an sekaligus dikenali dengan jolokan 'Tina Turner Malaysia'. Beliau juga ialah artis wanita pertama Malaysia yang merakamkan lagu rock sebelum Ella.

## Kerjaya
Sahara memulakan kerjaya muzik sejak berusia belasan tahun. Bayaran pertama beliau sebagai penyanyi ialah sebanyak RM5 ketika diminta menyanyikan lagu di majlis perkahwinan dari jam 12 tengahari sehingga 5 petang pada 1968. Beliau menandatangani kontrak rakaman bersama Warnada pada 1986 dan seterusnya muncul bersama album pertamanya, *Sahara*. Tidak lama selepas dikeluarkan, dua lagu dalam album ini, "Sahara Blues" dan "Tuhan" diharamkan dari penyiaran oleh RTM.

Pada tahun yang sama, beliau diberi peluang menjadi pengacara bersama Dayangku Intan dalam rancangan muzikal RTM, *Hiburan Minggu Ini* (HMI). Pada tahun 1988, Sahara muncul dengan album kedua *Jawapan* terbitan Arrowline Productions dan edaran PMC. Pengurusnya ketika itu, Ghazlan Sheikh Mahmood berkhidmat sebagai penerbit album. Album ketiganya, *Sinaran Cinta* pula menyusul pada 1994.

Beliau membuat kemunculan semula di industri muzik selepas lebih 15 tahun menyepi dengan membuat persembahan di Anugerah Melodi 2016 yang berlangsung pada 10 Disember 2016. Pada Mac 2018, beliau dilantik sebagai Presiden, Persatuan Transformasi Artis Malaysia (PERTAMAS).

## Kehidupan peribadi
Sahara merupakan anak ke-9 daripada 10 beradik dan telah berkahwin sebanyak 5 kali yang mana semuanya berakhir dengan perceraian, malah tidak dikurniakan zuriat akibat masalah rahim terbalik. Perkahwinan pertamanya ialah bersama Kassim Weheat yang berbangsa Inggeris, pada usia 15 tahun. Kassim ketika itu berusia 69 tahun. Mereka bercerai selepas 6 tahun bersama.

Sahara kemudian berkahwin buat kali kedua dengan Nazri Tun Abdul Rahman Hashim ketika berusia 21 tahun. Bagaimanapun perkahwinan mereka hanya bertahan selama 3 tahun. Perkahwinan ketiganya ialah bersama Dr. Nordin Ahmad yang mana usia perkahwinan mereka hanya kekal selama 8 bulan kerana Sahara berasa dirinya diperguna dan dianiaya.

Sahara berkahwin buat kali keempat dengan pengurusnya, Ghazlan Sheikh Mahmud. Pasangan itu bagaimanapun, bercerai setahun kemudian kerana Sahara tidak tahan dengan tabiat buruk dan pelik bekas suaminya. Beliau kemudian mendirikan rumah tangga bersama lelaki Arab, Hosam Mohamed yang 20 tahun lebih muda daripadanya. Namun perkahwinan kelimanya juga gagal apabila Hosam didakwa menjalinkan hubungan dengan kawan baiknya.

Ibunya, Umi Kalsom Mohd Nusi meninggal dunia pada 2012. Beliau tinggal bersendirian dalam stor di rumah arwah kakaknya yang dibina pada 1985 selepas berpisah dengan suami keempat. Ketika itu, Sahara tidak mempunyai tempat untuk berteduh. Pada tahun 2016, beliau menetap di Projek Perumahan Rakyat (PPR) Seri Alam, berdekatan Sungai Besi.

## Diskografi

### Album studio

### Single

## Rujukan

## Pautan luar
* Sahara Yaacob di Discogs
* Sahara Yaacob di Last.fm
Beyblade Burst Evolution

Beyblade Burst Evolution, yang dikenali di Jepun sebagai Beyblade Burst God (ベ イ ブ レ ー ド バ ー ス ト 神, Beiburēdo Bāsuto Kami (Goddo)), adalah siri anime 2017 dan musim kedua Beyblade Burst.  Siri ini dihasilkan oleh OLM dan mula ditayangkan di semua stesen TXN di Jepun pada 3 April 2017.

## Rujukan
Beyblade Burst Turbo

Beyblade Burst Turbo, yang dikenali di Jepun sebagai Beyblade Burst Super Z (Cho Z) (ベ イ ブ レ ー ド バ ー ス ト 超 ゼ ツ, Beiburēdo Bāsuto Chōzetsu), siri anime 2018 dan musim ketiga Beyblade Burst.  Siri ini dihasilkan oleh OLM dan ditayangkan di Jepun pada 2 April 2018. 
Episod juga disiarkan setiap Isnin jam 5:55 petang JST di TV Tokyo.

## Rujukan
Tempuling

**Tempuling** adalah alat berupa tombak panjang digunakan untuk memancing ikan, udang dan sotong malah juga untuk memburu mamalia laut besar seperti ikan paus, anjing laut dan sebagainya.

Badan atau "tangkai" alat ini boleh diperbuat dari besi, buluh, kayu mahupun tulang haiwan. Matanya bercangkuk mudah mengait cengkam manakala hujungnya bertelinga dipasangkan kepada tali yang cukup panjang untuk menarik haiwan diburu baik di air dalam atau cetek. Tangkai tempuling dibaling dengan tangan yang kuat sementara tangan sebelahnya memegang tali pengikat. Tangkai yang dilontarkan ini melepaskan mata yang mengena pada haiwan sasaran sebelum dapat ditarik kembali.

## Rujukan
Peledak dalaman

**Peledak dalaman** ialah sejenis senjata peperangan anti-kapal selam (ASW). Ia bertujuan untuk memusnahkan kapal selam dengan dijatuhkan ke dalam air yang berhampiran dan meletup, memberikan sasaran satu gegaran hidraulik yang sangat kuat dan memusnahkan. Kebanyakan peledak dalaman menggunakan bahan letupan tinggi dan fius yang ditetapkan untuk meletup, biasanya pada kedalaman tertentu. Peledak dalaman boleh dijatuhkan oleh kapal, pesawat peronda, dan helikopter.

Peledak dalaman telah dibangunkan semasa Perang Dunia I, dan merupakan salah satu kaedah pertama yang efektif untuk menyerang kapal selam di bawah air. Ia digunakan secara meluas dalam Perang Dunia I dan Perang Dunia II. Ia kekal menjadi sebahagian daripada senjata anti-kapal selam kebanyakan tentera laut semasa Perang Dingin. Peledak dalaman kini telah banyak digantikan oleh homing torpedo anti-kapal selam.

Peledak dalaman yang dilengkapi dengan bom nuklear juga dikenali sebagai "bom kedalaman nuklear". Ia dicipta untuk dijatuhkan dari pesawat peronda atau diatur gerak oleh peluru berpandu anti-kapal selam dari kapal permukaan, atau kapal selam lain, yang terletak dalam jarak selamat. Pada akhir tahun 1990an kesemua senjata nuklear anti-kapal selam telah ditarik balik dari perkhidmatan oleh Amerika Syarikat, United Kingdom, Perancis, Rusia dan China. Mereka telah digantikan oleh senjata konvensional yang mana ketepatan dan jarak telah banyak dipertingkatkan seiring dengan peningkatan teknologi ASW.

## Lihat juga
* Bom lambung, bom pengisian udara khas yang digunakan seperti bom yang digunakan untuk Operasi Chastise RAF
* Periuk api laut
* Faktor gegaran

## Nota

## Rujukan
* 
* 
* 
* 
* 
* 
* 

## Pautan luar

* 
* Depth Charges, Mark 6, Mark 6 Mod. 1, Mark 7, Mark 7, Mod. 1 - PART 2 illustration and operation of the pistol
Marion Jola

**Marion Rambu Jola Pedi** () merupakan seorang pemuzik Indonesia. Beliau melancarkan lagu berjudul "So In Love" pada tahun 2018 yang mendapat sambutan baik di industri muzik Indonesia.

Pada tahun 2018, Marion Jola melancarkan single pertamanya, berjudul "Jangan". Dari kejayaan di pasaran, lagu ini telah mendominasi carta lagu di beberapa perkhidmatan penstriman muzik di Indonesia seperti JOOX dan Spotify.

## Diskografi
### Album studio

## Rujukan

## Pautan luar
*
Artileri pantai

**Artileri pantai** ialah cabang angkatan tentera yang berkaitan dengan operasi artileri anti-kapal atau pasukan meriam tetap di perkubuan pantai.

Dari Zaman Pertengahan hingga Perang Dunia II, artileri pantai dan artileri laut dalam bentuk meriam adalah sangat penting untuk urusan ketenteraan dan umumnya mewakili kawasan berteknologi tinggi dan  materiel yang berkos mahal. Kemunculan teknologi abad ke-20, terutamanya penerbangan tentera, penerbangan tentera laut, pesawat jet, dan peluru berpandu, mengurangkan keutamaan meriam, kapal tempur, dan artileri pantai. Di negara-negara yang mana  artileri pantai belum dibubarkan, pasukan ini mengembangkan keupayaan amfibia. Dalam peperangan pesisir, artileri pantai bergerak yang dilengkapi dengan peluru berpandu permukaan ke permukaan masih boleh digunakan untuk menghalang penggunaan laluan perkapalan.
 
Ia sudah lama dianggap sebagai peraturan iaitu sebuah meriam yang bertapak di pantai menyamai tiga meriam laut yang berkaliber sama, kerana ketahanan meriam pantai yang memberi ketepatan lebih tinggi daripada meriam di laut. Meriam darat juga lebih beruntung kerana mendapat perlindungan tambahan seperti tembok atau anak bukit.  Jarak artileri pantai berasaskan ubat bedil juga mempunyai peranan  dalam undang-undang antarabangsa dan diplomasi, dimana *had tiga batu* dari 'perairan pantai' diiktiraf sebagai dibawah undang-undang negara atau negeri.

## Lihat juga

* Artileri
* Senarai artileri pantai
* Pertahanan dan perkubuan pantai
* Pertahanan pantai di Amerika Syarikat
* Peletakan asas meriam
* Penyembunyian meriam
* Peluru balistik anti-kapal

## Buku dan artikel
*

## Rujukan

## Pautan luar

*Coast Defense Study Group homepage and list of US forts and batteries
*A brief history of the coast artillery corps
*Defenses along the Pacific Coast of the United States
*Fort Carroll
*Coastal Artillery of Finland and Russia at Northern Fortress
*John T. Duchesneau: The Artillery of Fort Adams
*
* 
*
Gundam Build Fighters

***Gundam Build Fighters*** (ガ ン ダ ム ビ ル ド フ ァ イ タ ー ズ, Gandamu Birudo Faitāzu) adalah siri televisyen anime fiksyen sains Jepun 2013 berdasarkan francais Gundam yang sudah lama berjalan di Sunrise.  Siri ini diarahkan oleh Kenji Nagasaki No. 6 dan ditulis oleh Yōsuke Kuroda dari Mobile Suit Gundam 00. Reka bentuk watak dilakukan oleh Kenichi Ohnuki dan Suzuhito Yasuda.  Siri ini pertama kali dilancarkan dengan nama projek "1/144 Gundam Mobile" oleh Sunrise, [1] sebelum pengumuman rasminya.  Berbeza dengan siri Gundam lain, Gundam Build Fighters memfokuskan aspek Gundam (Gunpla) aspek francais
Brisia Jodie

**Bianca Jodie Maurinne** (lahir 30 Mac 1996) merupakan seorang pemuzik Indonesia. Beliau melancarkan lagu berjudul "Seandainya" pada tahun 2018, lagu ini telah mendominasi carta lagu di beberapa perkhidmatan muzik Indonesia.

Pada 1 Jun 2018, Brisia melancarkan single pertamanya, berjudul "Dengan Caraku" bersama Arsy Widianto. Pada hari pertama, single tersebut mendominasi carta teratas di iTunes.

## Rujukan

## Pranala luar
* 
*
Lyodra Ginting

**Lyodra Margareta Ginting** () merupakan seorang penyanyi Indonesia. Beliau melancarkan lagu berjudul "Mengapa Kita Terlanjur Mencinta" pada tahun 2020, lagu ini telah mendominasi carta lagu di beberapa perkhidmatan muzik Indonesia.

Pada 9 Ogos 2021, Lyodra Ginting melancarkan single pertamanya, berjudul "Pesan Terakhir". Pada hari pertama, single tersebut mendominasi carta top 50 di Spotify.

## Diskografi
### Album studio

## Filemografi
### Filem

## Nota kaki

## Rujukan

## Pautan luar
*
Azman Abu Hassan

**Azman Abu Hassan** (lahir 1961) ialah seorang penyanyi, pelakon, komposer, jurutera muzik dan penerbit rakaman Malaysia. Beliau ialah adik kepada Adnan dan Azlan Abu Hassan. Beliau juga dikenali menerusi hasil karya muziknya untuk artis rakaman, album dan filem.

## Kerjaya
Beliau pernah merakamkan album pertamanya yang mengambil namanya sendiri sebagai judul album di bawah label ASP pada 1987. Azman juga berjinak-jinak dalam bidang lakonan, dengan membintangi filem *[[Main-main Hantu]]* (1990) yang mana beliau turut berkhidmat sebagai komposer skor muzik. Filem ini turut dibintangi oleh Nancie Foo dan Noralbaniah.

## Kehidupan peribadi
Bapanya, Abu Hassan Ali merupakan seorang tokoh akademik. Azman pernah mendirikan rumahtangga bersama penyanyi Azlina Aziz pada 25 April 1992 namun jodoh mereka berakhir pada Ogos 2010. Pasangan ini tidak dikurniakan zuriat.

## Filemografi

### Filem

## Rujukan

## Pautan luar
* 
* Azman Abu Hassan di Discogs
Abu Khamis

Datuk Seri **Abu Khamis** adalah merupakan bekas Setiausaha Eksekutif Barisan Nasional dari tahun 2009 hingga tahun 2020 lalu. Beliau telah mengemukakan saman terhadap tiga bekas pemimpin UMNO kerana mendakwa mereka sebagai melanggar kontrak, melanggar amanah dan mendapat kekayaan tidak sepatutnya. Mereka juga disaman kerana telah bertindak lompat parti. Pada tahun 2017, beliau telah mewakili Barisan Nasional dalam pertemuan dengan wakil dari delegasi Parti Komunis China di Hotel Istana, Kuala Lumpur.

## Penghargaan
* 
**  Seri Mahkota Wilayah (SMW) - **Datuk Seri** (2017)
* 
**  Johan Setia Mahkota (JSM) (2002)

## Rujukan
Nelson Balang Rining

Datuk **Nelson Balang Rining** adalah merupakan Pengerusi LAKU Management Sdn Bhd, sebuah syarikat utiliti milik penuh Kerajaan Negeri Sarawak yang dilantik pada 7 Julai 2020 lalu. Selain daripada itu, beliau pernah dipilih sebagai Ahli Dewan Undangan Negeri Sarawak untuk Ba'kelalan selama dua penggal dari tahun 2004 hingga tahun 2011 lalu.

## Keputusan pilihan raya

## Penghargaan
*
**  Panglima Jasa Negara (PJN) - **Datuk** (2012)
**  Johan Mangku Negara (JMN) (2010)

## Rujukan